Document ID: 31993R2023

ΚΑΝΟΝΙΣΜΟΣ (ΕΟΚ) αριθ. 2023/93 ΤΗΣ ΕΠΙΤΡΟΠΗΣ της 26ης Ιουλίου 1993 για την τροποποίηση του κανονισμού (ΕΟΚ) αριθ. 2175/92 όσον αφορά τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα του τομέα των μεταποιημένων οπωροκηπευτικών, και για τον καθορισμό του ισοζυγίου εφοδιασμού για την περίοδο από 1ης Ιουλίου 1993 έως 30 Ιουνίου 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι οι ποσότητες των προϊόντων που επωφελούνται του ειδικού καθεστώτος εφοδιασμού καθορίζονται στο πλαίσιο των προβλέψεων που καθορίζονται περιοδικώς και αναθεωρούνται συναρτήσει των βασικών αναγκών της αγοράς και λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών- ότι, για να υπάρξει εγγύηση για την ικανοποίηση των αναγκών όσον αφορά τις ποσότητες, την τιμή και την ποιότητα και μεριμνώντας για να διαφυλαχθεί το μέρος εφοδιασμού από την Κοινότητα, η ενίσχυση που θα χορηγηθεί στα προϊόντα που κατάγονται από την υπόλοιπη Κοινότητα καθορίζεται με όρους ισοδύναμους για τον τελικό χρήστη, με το πλεονέκτημα που θα προέκυπτε από την απαλλαγή από δασμούς κατά την εισαγωγή για τα προϊόντα που κατάγονται από τρίτες χώρες-
ότι ο κανονισμός (ΕΟΚ) αριθ. 2175/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1432/93 (4), έχει θεσπίσει τις λεπτομέρειες εφαρμογής του ειδικού καθεστώτος εφοδιασμού των Καναρίων Νήσων σε μεταποιημένα οπωροκηπευτικά, και ιδίως τις εγγυήσεις που πρέπει να συσταθούν για τη χορήγηση των πιστοποιητικών, τη διάρκεια ισχύος των πιστοποιητικών αυτών, καθώς και το προβλεπόμενο ισοζύγιο που καθορίζει τις ποσότητες που μπορούν να επωφεληθούν του ειδικού καθεστώτος εφοδιασμού για την περίοδο από 1ης Ιουλίου 1992 έως 30 Ιουνίου 1993-
ότι, από την εκτίμηση των αναγκών της αγοράς των Καναρίων Νήσων για την περίοδο από 1ης Ιουλίου 1993 έως 30 Ιουνίου 1994, οδηγούμεθα στον καθορισμό ισοζυγίου προβλέψεων εφοδιασμού του αρχιπελάγους των Καναρίων Νήσων που θα περιλαμβάνει για τα συγκεκριμένα προϊόντα του τομέα των μεταποιημένων οπωροκηπευτικών τις ίδιες ποσότητες με εκείνες που είχαν καθοριστεί για την προηγούμενη περίοδο-
ότι, από την εξέταση της λειτουργίας του καθεστώτος των πιστοποιητικών κατά τη διάρκεια της περιόδου από Ιούλιο 1992 έως Ιούνιο 1993 οδηγούμεθα στη διαπίστωση ότι πρέπει να παραταθεί η διάρκεια ισχύος τους και να μειωθεί αισθητά η εγγύηση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2175/92 τροποποιείται ως εξής:
1. Το άρθρο 2 αντικαθίσταται από το ακόλουθο κείμενο:
"Άρθρο 2
Για την εφαρμογή του άρθρου 3 παράγραφος 2 του κανονισμού (ΕΟΚ) αριθ. 1601/92, έχουν καθοριστεί οι ενισχύσεις στο παράρτημα ΙΙ για τα προϊόντα και τις ποσότητες που απαριθμούνται στο προβλεπόμενο ισοζύγιο εφοδιασμού. Τα ποσά αυτά καθορίζονται εις τρόπον ώστε να διαφυλαχθεί το μέρος του εφοδιασμού εκ μέρους της Κοινότητας, λαμβανομένων υπόψη των παραδοσιακών ρευμάτων συναλλαγών."
2. Στο άρθρο 5 παράγραφος Ι, το στοιχείο β) αντικαθίσταται από το ακόλουθο κείμενο:
"β) πριν από τη λήξη της προθεσμίας που προβλέπεται για την υποβολή των αιτήσεων πιστοποιητικών έχει προσκομιστεί η απόδειξη ότι ο ενδιαφερόμενος έχει συστήσει εγγύηση 5 Ecu ανά 100 χιλιόγραμμα-"
3. Το άρθρο 6 αντικαθίσταται από το ακόλουθο κείμενο:
"Άρθρο 6
Η διάρκεια ισχύος των πιστοποιητικών λήγει την τελευταία ημέρα του τρίτου μηνός που έπεται εκείνου της εκδόσεώς των."
4. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 1993.

Labels: 18
3
17
5